Сотир (дем Суровичево)
Сотир (, Сотирас, катаревуса: Σωτήρ, Сотир, , Сотур) е село в Република Гърция, в дем Суровичево (Аминдео), област Западна Македония.

География 
Селото е разположено на 34 километра югоизточно от град Лерин (Флорина), на 3 километра югозападно от демовия център Суровичево (Аминдео) по железопътната линия, водеща към Кайляри (Птолемаида).

История

В Османската империя 
През османската епоха селото е заселено от българи, за което говори и християнското му име Сотир. Но през XVIII век Али паша Янински заселва в Сотир и в съседните села Спанци и Гулинци турци юруци. В края на XIX век Сотир е смесено турско-циганско мюсюлманско село. В 1848 година руският славист Виктор Григорович описва в „Очерк путешествия по Европейской Турции“ Судиръ като влашко село.

В „Етнография на вилаетите Адрианопол, Монастир и Салоника“, издадена в Константинопол в 1878 година и отразяваща статистиката на мъжкото население от 1873 година, Сотер (Sotère) е споменато два пъти - веднъж като село в Леринска каза с 25 домакинства и 73 жители цигани и втори път като село в каза Джумали с 95 домакинства и 18 жители мюсюлмани и 300 българи.

В 1889 година Стефан Веркович пише за Сотир:

Според Васил Кънчов („Македония. Етнография и статистика“) в Сотир в 1900 година живеят 200 турци и 140 цигани.

В Гърция 
През Балканската война в селото влизат гръцки войски и след Междусъюзническата остава в Гърция. Боривое Милоевич пише в 1921 година („Южна Македония“), че Сотир има 25 къщи турци. След Гръцко-турската война при обмяната на населението между Турция и Гърция мюсюлманското население от Сотир, Спанци и Гулинци се изселва и на негово място са заселени бежанци от Кавказ.

Преброявания 
 1913 – 340 души
 1920 – 327 души
 1928 – 137 души
 1940 – 248 души
 1951 – 186 души
 1961 – 162 души
 1971 – 153 души
 2001 – 142 души
 2011 – 108 души

Външни препратки 
 Официален сайт на дем Суровичево

Бележки 

Села в дем Суровичево